‘วิลลี่’เล็งพลังงานทดแทนให้โฟคัส
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — “เสี่ยวิลลี่” เล็งเสริมธุรกิจให้โฟคัส ทั้งอสังหาริมทรัพย์พลังงานทดแทน ตั้งเป้าเก็บหุ้นไปเรื่อยๆ สัดส่วนถือหุ้นอยู่ที่การคุยกับ “สิหนาทกถากุล” 
นายวิรัตน์ อุดมสินวัฒนา หรือ “วิลลี่” นักลงทุนรายใหญ่ เจ้าของกิจการเหล็กไร้สนิม เปิดเผยว่า การเข้าไปถือหุ้นบริษัท โฟคัส ดีเวลลอปเม้นท์ แอนด์ คอนสตรัคชั่น (FOCUS) กว่า 5% เบื้องต้นเป็นการเข้าร่วมถือหุ้นตามปกติเท่านั้น ไม่ถึงขั้นเข้าไปครอบงำกิจการ (เทกโอเวอร์ ) 
สำหรับเป้าหมายการถือหุ้น FOCUS นายวิรัตน์ กล่าวว่า ซื้อลงทุนไปเรื่อยๆ ถ้าราคาหุ้นเหมาะสม ยังไม่ได้ตั้งเป้าการถือหุ้น ขึ้นอยู่กับการเจรจากับกลุ่มสีหนาทกถากุลผู้ถือหุ้นใหญ่ ว่าจะให้ร่วมลงทุนสัดส่วนเท่าไร 
นายวิรัตน์ มองว่า ธุรกิจโฟคัสไม่ถึงกับย่ำแย่ แค่หลงทางทำสิ่งที่แข่งกับก่อสร้างรายใหญ่ไม่ได้ ดังนั้นควรหันไปทำอย่างอื่นที่เหมาะสม หรือหาพันธมิตรมาสู้ในภาพที่บริษัทยังดีอยู่ 
“โฟคัสเป็นบริษัทที่น่าลงทุน ไม่ได้เลวร้ายหรือมีปัญหา ถ้าเราเอาบางอย่าง (ธุรกิจ) ที่เรามี หรือหาธุรกิจที่เหมาะสมเข้าไปเสริมด้วยกันได้ รวมทั้งหาพันธมิตรใหม่เข้ามา จะทำให้ธุรกิจโฟคัสดูดีขึ้น” นายวิรัตน์ กล่าว
สำหรับธุรกิจที่จะเสริมให้โฟคัส ต้องเป็นธุรกิจที่มีศักยภาพสามารถทำให้โฟคัสเทิร์นอะราวด์ได้ โดยเสี่ยวิลลี่ได้มองธุรกิจการพัฒนาอสังหาริมทรัพย์ ซึ่งเป็นธุรกิจที่นายวิรัตน์ประกอบกิจการอยู่ และพลังงานทดแทน
“ธุรกิจที่ผมสนใจตอนนี้มีอยู่ 2 ทาง คือ อสังหาริมทรัพย์ที่ผมทำอยู่กับพลังงานทดแทน ซึ่งอยู่ระหว่างการเจรจากับธุรกิจนอกตลาดหุ้นอยู่ หากสำเร็จจะนำธุรกิจนี้มาเสริมให้กับบริษัทในตลาด ซึ่งคุณก็สามารถคิดเองได้” นายวิรัตน์ กล่าวทิ้งทวน
ปัจจุบันนายวิรัตน์ลงทุนหุ้น PR 124 สัดส่วน 9.89% ถือหุ้นบริษัท ดราก้อนวัน (D1) เล็กน้อย และบริษัท เอ็ม พิคเจอร์ส เอ็นเตอร์เทนเม้นท์ (MPIC) 4.11% 
นายอนุชา สิหนาทกถากุล ประธานกรรมการบริหาร โฟคัส กล่าวว่า พร้อมเจรจานักลงทุนทุกรายที่เข้ามาช่วยสนับสนุนธุรกิจให้เติบโต